7. maj var to lystfiskere fra Hanstholm på havet 80 kilometer vest for Hanstholm for at fange torsk. De to, Nichlas Christensen og hans far, fik dog en mere særpræget fangst på dagen. Det skriver TV/Midt-Vest på deres hjemmeside. Pludselig finder de nemlig sig selv og deres motorbåd omringet af spækhuggere, som først cirkler om båden for siden at svømme under den. - Jeg blev godt nok ræd for, at de ville angribe. De er vildt farlige, og jeg sagde til min far, sejl væk! Sejl væk for pokker! Sådan fortæller Nichals Christensen om den usædvanlige oplevelse. Han var dog ikke mere bange, end at han fik hele oplevelsen foreviget på kamera. Til TV/Midt-Vest oplyser Morten Vissing, der er zoolog hos Aqua i Silkeborg, at det ikke er usædvanligt at opleve spækhuggere i store flokke i Skagerak. Se videoen her og læs mere om de to lystfiskeres oplevelse her .

Referat:
Far og søn ville have torsk på krogen. Pludselig var en større fangst i sigte. Se video her.